Document ID: 32009R0047

32009R0047
L 017/7
SLUŽBENI LIST EUROPSKE UNIJE
18.12.2008.
UREDBA VIJEĆA (EZ) br. 47/2009
od 18. prosinca 2008.
o izmjeni Uredbe (EZ) br. 2183/2004 o proširenju primjene Uredbe (EZ) br. 2182/2004 o medaljama i žetonima koji nalikuju eurokovanicama na države članice nesudionice
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 308.,
uzimajući u obzir prijedlog Komisije,
uzimajući u obzir mišljenje Europskog parlamenta,
uzimajući u obzir mišljenje Europske središnje banke (1),
budući da:
(1)
Uredbom Vijeća (EZ) br. 2183/2004 (2) proširena je primjena Uredbe Vijeća (EZ) br. 2182/2004 (3) na države članice koje nisu države članice sudionice određene Uredbom (EZ) br. 974/98 od 3. svibnja 1998. o uvođenju eura (4).
(2)
Uredba (EZ) br. 2182/2004 izmijenjena je Uredbom Vijeća (EZ) br. 46/2009 (5). Važno je da pravila koja se odnose na medalje i žetone koji nalikuju eurokovanicama budu jednaka u cijeloj Zajednici i u tom bi se smislu trebale donijeti potrebne odredbe.
(3)
Uredbu (EZ) br. 2183/2004 bi trebalo stoga na odgovarajući način izmijeniti,
DONIJELO JE OVU UREDBU:
Članak 1.
Članak 1. Uredbe (EZ) br. 2183/2004 zamjenjuje se sljedećim:
„Članak 1.
Primjena Uredbe (EZ) br. 2182/2004 kako je izmijenjena Uredbom (EZ) br. 46/2009 (6) proširuje se na države članice koje nisu države članice sudionice određene člankom 1. točkom (a) Uredbe (EZ) br. 974/98.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. prosinca 2008.

Labels: 11
2
7
0
3
15